L 45/1534
BG
Официален вестник на Европейския съюз
24.2.2022 г.
КОМИСИЯ ПОДГОТВИТЕЛНИ ДЕЙСТВИЯ
ГЛАВА PA 02 — ЕВРОПЕЙСКИ СТРАТЕГИЧЕСКИ ИНВЕСТИЦИИ (продължение) PA 02 22
(продължение)
PA 02 22 02
(продължение) — изготвяне на досие за безопасност, съдържащо изображения от „Коперник“, за да се определят водните пътища, които да бъдат изпитани; — анализиране на количеството информация, което е необходимо да се предава, за да се осигурят актуализирани електронни навигационни карти за вътрешните водни пътища, и минималната скорост на комуникация, за да се гарантира безопасността на операцията, включително дали плавателният съд трябва да изтегли информацията за фарватера в пристанището или може да го направи по време на плаването; — провеждане на няколко демонстрации по избрани вътрешни водни пътища, при които се очаква в бъдеще да плават автономни плавателни съдове едновременно с управляеми от екипаж плавателни съдове.
Целта е да се демонстрира осъществимост и добавена стойност в съответствие с насоките на Комисията за автономните надводни морски кораби.
Съдовете, участващи в демонстрацията, са оборудвани най-малко със: — висококачествени ГНСС приемници, които включват удостоверяване на автентичността чрез „Галилео“ и EGNOS; — високоскоростна широколентова комуникация означава: — изтегляне на информацията относно фарватера от „Коперник“; — изтегляне на информацията за корпуса на всички плавателни съдове, плаващи по един и същи вътрешен воден път; — изпращане до центъра за наблюдение на цялата информация от датчиците; — получаване от центъра за наблюдение на данни за контрол, в случай че е необходимо корабът да бъде управляван дистанционно; — принос за изготвянето на нов стандарт за минимални изисквания за космическите данни на ЕС, за да се гарантира безопасно плаване на автономни плавателни съдове по вътрешните водни пътища в подкрепа на бъдещи регулаторни инициативи.
ГЛАВА PA 03 — ЕДИНЕН ПАЗАР Забележки Бюджетните кредити по тази глава са предназначени за финансиране на изпълнението на подготвителни действия в областта на прилагането на ДФЕС и Договора за Евратом, чиято цел е да се изготвят предложения с оглед на приемането на бъдещи действия.
Техният общ размер съответства на размера на бюджетните кредити по статия 03 20 02.
Правно основание Член 58, параграф 2, буква б) от Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (OВ L 193, 30.7.2018 г., стр. 1).